CELEX: 32014R0410
Language: et
Date: 2014-04-23 00:00:00
Title: Komisjoni rakendusmäärus (EL) nr 410/2014, 23. aprill 2014 , millega muudetakse rakendusmäärust (EL) nr 293/2012 seoses selliste väikeste tarbesõidukite CO 2 -heite seirega, mis on saanud tüübikinnituse mitmeastmelise protsessi käigus  EMPs kohaldatav tekst

24.4.2014   
            
            
               ET
            
            
               Euroopa Liidu Teataja
            
            
               L 121/21
            
         KOMISJONI RAKENDUSMÄÄRUS (EL) nr 410/2014,
   23. aprill 2014,
   millega muudetakse rakendusmäärust (EL) nr 293/2012 seoses selliste väikeste tarbesõidukite CO2-heite seirega, mis on saanud tüübikinnituse mitmeastmelise protsessi käigus
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. mai 2011. aasta määrust (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast liidu terviklikust lähenemisviisist, (1) eriti selle artikli 8 lõike 9 esimest lõiku,
   ning arvestades järgmist:
   
               (1)
            
            
               Komisjoni määruse (EÜ) nr 692/2008 XII lisas (2) sätestatakse uus meetod selliste N1-kategooria sõidukite CO2-heite ja kütusekulu määramiseks, mis on saanud tüübikinnituse mitmeastmelise protsessi käigus (edaspidi „mitmeastmelise tüübikinnitusega sõidukid”). Seda uut meetodit tuleb hakata kohaldama alates 1. jaanuarist 2014, kuid vabatahtlikult võis seda hakata kohaldama alates 1. jaanuarist 2013.
            
         
               (2)
            
            
               Määruse (EL) nr 510/2011 II lisa B osa punktiga 7 on ette nähtud, et komplekteeritud sõidukite puhul eraldatakse sõiduki CO2 eriheide baassõiduki tootjale. Selleks peab olema võimalik komplekteeritud sõidukit seireprotsessis tuvastada ning baassõiduki tootja identifitseerida. See nõuab ka baassõiduki kohta teatavaid andmeid, mis määratakse kindlaks määruse (EÜ) nr 692/2008 XII lisas sätestatud uue metoodikaga.
            
         
               (3)
            
            
               Määruse (EL) nr 510/2011 artikli 8 lõike 5 kohaselt on baassõiduki tootjal õigus tõendada mitmeastmelise tüübikinnitusega sõidukiga seotud andmeid lähtudes sellest, mille põhjal on arvutatud nende CO2 eriheite sihttasemed. Seepärast on asjakohane ette näha üksikasjalikud sätted, milles käsitletakse asjakohaste andmete vahetamist tootjate ja komisjoni vahel.
            
         
               (4)
            
            
               On võimalik, et liikmesriigid ei saa oma sõidukiregistreerimissüsteemide eripära ja ülesehituse tõttu esitada kõiki mitmeastmelise tüübikinnitusega sõidukite seire seisukohast olulisi andmed, millele on osutatud määruse (EL) nr 510/2011 II lisas esitatud üksikasjalikes andmetes. Seepärast peaks komisjonil olema võimalik võtta arvesse andmeid, mille tootjad on määruse (EL) nr 510/2011 artikli 8 lõike 5 kohaselt osana tõendamisprotsessist esitanud eriheite esialgsete sihttasemete määramiseks.
            
         
               (5)
            
            
               Seepärast peaksid tootjad esitama komisjonile ja Euroopa Keskkonnametile sõiduki tehasetähise (VIN-koodi), mille nad on andnud väikestele tarbesõidukitele, mis müüdi eelmisel kalendriaastal või millele väljastati garantii kõnealusel aastal. Tootjatel peaks samuti olema võimalus esitada komisjonile nende sõidukitega seotud üksikasjalikud andmed. Et võtta neid andmeid eriheite esialgsete sihttasemete arvutamisel arvesse peaksid tootjad esitama oma andmed komisjonile ja Euroopa Keskkonnaametile samal ajal kui liikmesriigid esitavad aastaandmed.
            
         
               (6)
            
            
               Ühendades liikmesriikide esitatud üksikasjalikud andmed tootjate poolt esitatud andmetega (VIN-koodid), peaks komisjon koostama esialgse andmekogumi eriheite esialgsete sihttasemete arvutamiseks. Tootjale edastatav esialgne andmekogum peaks sisaldama VIN-koode sellistes kannetes, mida kahe andmekogumi puhul saab võrrelda. Vajaduse korral peaks esialgne andmekogum sisaldama ka neid kandeid, kus liikmesriikide esitatud VIN-koodid ei ühti tootja esitatud VIN-koodidega. Sel juhul tuleks kanded edastada tootjale ilma VIN-koodideta. Esialgne andmekogum (v.a VIN-koodid) tuleks avaldada kooskõlas määruse (EL) nr 510/2011 artikli 8 lõikega 4.
            
         
               (7)
            
            
               Selleks et tagada komisjoni rakendusmääruses (EL) nr 293/2012 (3) sätestatud nõuete täielik kooskõla sõiduautodele kohaldatavate nõuetega, mis on sätestatud komisjoni määruses (EL) nr 1014/2010, (4) on asjakohane kohandada tootjapoolsetest vigadest teatamise nõudeid vastavalt kõnealusele määrusele.
            
         
               (8)
            
            
               Seepärast tuleks rakendusmäärust (EL) nr 293/2012 vastavalt muuta.
            
         
               (9)
            
            
               Käesoleva määrusega ette nähtud meetmed on kooskõlas kliimamuutuste komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 293/2012 muudetakse järgmiselt.
   
               1)
            
            
               Artikli 2 punkt 3 asendatakse järgmisega:
               
                           „3)
                        
                        
                           „üksikasjalikud seireandmed” — määruse (EL) nr 510/2011 II lisa C osa 2. jaos nimetatud üksikasjalikud andmed, mis on liigitatud tootjate ning tüübi, variandi ja versiooni järgi kindlaksmääratud sõidukiseeriate kaupa või, vajaduse korral, sõiduki identifitseerimisnumbriga määratletud üksiksõidukite kaupa.”
                        
                     
         
               2)
            
            
               Artikkel 8 asendatakse järgmisega:
               „Artikkel 8
               EÜ tüübikinnitussüsteemiga hõlmamata sõidukid
               Kui väikeste tarbesõidukite suhtes kohaldatakse väikeseeriate siseriiklikku tüübikinnitusmenetlust kooskõlas direktiivi 2007/46/EÜ artikliga 23 või üksiksõiduki kinnitusmenetlust kooskõlas nimetatud direktiivi artikliga 24, esitavad liikmesriigid komisjonile nende territooriumil selliste menetluste alusel registreeritud väikeset tarbesõidukite vastavad arvud.
               Üksikasjalike seireandmete koostamisel märgib pädev asutus määruse (EL) nr 510/2011 II lisa C osas sätestatud vormi veergu „Tootja nimi riikliku registri järgi” tootja nime ning veergu „Tootja nimi ELi standardi järgi” ühe järgmistest:
               
                           a)
                        
                        
                           „AA-IVA” üksiksõiduki kinnitusmenetluse alusel kinnitatud sõidukitüüpide puhul;
                        
                     
                           b)
                        
                        
                           „AA-NSS” väikeseeriate siseriikliku tüübikinnitusmenetluse alusel kinnitatud sõidukitüüpide puhul.”
                        
                     
         
               3)
            
            
               Artiklit 10 muudetakse järgmiselt:
               
                           a)
                        
                        
                           lõikele 1 lisatakse järgmine lõik:
                           „Andmete edastamisel käesoleva artikli lõike 3 kohaselt antakse tootja poolt esitatud kontaktisikule samuti õigus üksikasjalike andmete laadimiseks Euroopa Keskkonnaameti hallatavasse andmevaramusse.”
                        
                     
                           b)
                        
                        
                           lisatakse järgmised lõiked 3 ja 4:
                           „3.   Esialgsete andmete tõendamiseks esitab tootja komisjonile igal aastal hiljemalt 28. veebruariks kõigi selliste väikeste tarbesõidukite (komplektsed, komplekteeritud või komplekteerimata) identifitseerimisnumbrid, mis müüdi ELis eelneval kalendriaastal või millele väljastati garantii kõnealusel aastal. Samal ajal võivad tootjad esitada komisjonile kõnealuste sõidukitega seoses määruse (EL) nr 510/2011 II lisas sätestatud üksikasjalikud andmed.
                           Andmed edastatakse elektroonilise edastussüsteemi kaudu Euroopa Keskkonnaameti hallatavasse andmevaramusse.
                           4.   Kui tootjad ei esita lõike 3 kohaseid sõidukite identifitseerimisnumbreid ega üksikasjalikke andmeid, arvutatakse eriheite esialgne sihttase liikmesriikide esitatud üksikasjalike andmete põhjal.”
                        
                     
         
               4)
            
            
               Lisatakse artiklid 10a ja 10b:
               „Artikkel 10a
               Tootjapoolne vigadest teatamine
               1.   Tootjad, kes teatavad vigadest kooskõlas määruse (EL) nr 510/2011 artikli 8 lõikega 5, võtavad teate koostamisel aluseks komisjoni poolt kõnealuse määruse artikli 8 lõike 4 kohaselt teatatud esialgsed andmekogumid.
               Teade vigade kohta hõlmab kõiki neid andmekogumeid, mis on seotud sõidukite registreerimisega, mille eest teavitav tootja vastutab. Komplekteeritud sõidukite puhul on vastutav tootja see, kes vastutab baassõidukile EÜ tüübikinnituse andmise eest.
               Viga sisestatakse iga versiooni puhul andmekogumisse eraldi kandena pealkirjaga „Tootja kommentaarid”, millesse märgitakse üks järgmistest koodidest:
               
                           a)
                        
                        
                           kood A, kui tootja on kandeid muutnud;
                        
                     
                           b)
                        
                        
                           kood B, kui sõidukit ei ole võimalik identifitseerida;
                        
                     
                           c)
                        
                        
                           kood C, kui sõiduki suhtes ei kohaldata määrust (EL) nr 510/2011 või sõiduk ei ole tootmises;
                        
                     
                           d)
                        
                        
                           kood D, kui tootja, kellele on konkreetne kanne omistatud, on komplekteeritud sõiduki, kuid mitte komplekteerimata baassõiduki tootja.
                        
                     Punkti b kohaldamisel ei ole sõidukit võimalik identifitseerida juhul, kui tootja ei saa sõidukit identifitseerida liikmesriigi esitatud identifitseerimisnumbri põhjal või kui kanne ei sisalda sellist numbrit ning sõidukit ei saa muul viisil identifitseerida.
               Punkti d kohaldamisel märgib sõiduki lõpptootja eraldi kandesse pealkirjaga „Tootja märkused” ka baassõiduki tootja nime.
               2.   Kui tootja ei ole komisjoni lõike 1 kohaselt vigadest teavitanud või kui teade on esitatud pärast määruse (EL) nr 510/2011 artikli 8 lõikes 5 sätestatud kolmekuulise ajavahemiku lõppu, loetakse kõnealuse määruse artikli 8 lõike 4 kohaselt teatatud esialgsed väärtused lõplikeks.
               3.   Kui lõikes 1 osutatud veateade sisaldab sõiduki identifitseerimisnumbreid, edastatakse see artikli 10 lõikes 3 osutatud andmevaramusse; muudel juhtudel saadetakse see elektroonilisel kustutamiskindlal andmekandjal märkega „Vigadest teatamine — kaubikute süsinikdioksiidiheide” kirja teel järgmisel aadressil:
               
                           European Commission
                        
                     
                           Secretariat General
                        
                     
                           1049 Brussels
                        
                     
                           Belgique/België
                        
                     Teate elektrooniline koopia saadetakse teavitamise eesmärgil järgmistele sihtotstarbelistele e-posti aadressidele:
               EC-CO2-LDV-IMPLEMENTATION@ec.europa.eu
               ning
               CO2-monitoring@eea.europa.eu.
               Artikkel 10b
               Esialgsete andmete koostamine
               1.   Kui tootjad esitavad komisjonile andmed vastavalt artikli 10 lõikele 3, sisaldab tootjale esitatav esialgne andmekogum järgmisi kandeid:
               
                           a)
                        
                        
                           kanded, mis sisaldavad sõidukite identifitseerimisnumbreid juhul, kui tootja poolt artikli 10 lõike 3 kohaselt esitatud sõidukite identifitseerimisnumbrid kattuvad liikmesriikide esitatud identifitseerimisnumbritega vastavalt määruse (EL) nr 510/2011 II lisa C osa 2. jaole;
                        
                     
                           b)
                        
                        
                           kanded, mida saab omistada tootjale, kuid mis ei sisalda sõidukite identifitseerimisnumbreid juhul, kui liikmesriigi esitatud sõidukite identifitseerimisnumbrid ei kattu tootjate esitatud identifitseerimisnumbritega.
                        
                     Esialgne andmekogum, sealhulgas punktides a ja b osutatud kanded, esitatakse tootjatele vastavalt määruse (EL) nr 510/2011 artikli 8 lõike 4 teisele lõigule.
               Artikli 8 lõike 4 esimeses lõigus osutatud keskandmevaramu ei sisalda andmeid sõidukite identifitseerimisnumbrite kohta.
               2.   Sõidukite identifitseerimisnumbrite töötlemine ei hõlma selliste isikuandmete töötlemist, mida võiks seostada kõnealuste numbritega või mis tahes muude andmete töötlemist, mis võimaldaks sõiduki identifitseerimisandmeid seostada isikuandmetega.”
            
         
               5)
            
            
               I lisa asendatakse käesoleva määruse lisas esitatud tekstiga.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 145, 31.5.2011, lk 1.
   
      (2)  Komisjoni määrus (EÜ) nr 692/2008, 18. juuli 2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
   
      (3)  Komisjoni rakendusmäärus (EL) nr 293/2012, 3. aprill 2012, uute väikeste tarbesõidukite registreerimisandmete seire ja esitamise kohta vastavalt Euroopa Parlamendi ja nõukogu määrusele (EL) nr 510/2011 (ELT L 98, 4.4.2012, lk 1).
   
      (4)  Komisjoni määrus (EL) nr 1014/2010, 10. november 2010, uute sõiduautode registreerimisandmete seire ja esitamise kohta vastavalt Euroopa Parlamendi ja nõukogu määrusele (EÜ) nr 443/2009 (ELT L 293, 11.11.2010, lk 15).
   
      LISA
      
         
            „I LISA
            ANDMEALLIKAD
            
                        Parameeter
                     
                     
                        Vastavussertifikaat (direktiivi 2007/46/EÜ IX lisa I osas esitatud näidis B)
                     
                     
                        Tüübikinnitusdokumendid (direktiiv 2007/46/EÜ)
                     
                  
                        Tootja (komplektsed sõidukid)
                     
                     
                        punkt 0.5
                     
                     
                        III lisa I osa punkt 0.5
                     
                  
                        Baassõiduki tootja (mitmeastmelise tüübikinnitusega sõidukid)
                     
                     
                        punkt 0.5.1
                     
                     
                        VI lisa I osa punkt 0.5
                     
                  
                        Tüübikinnituse number
                     
                     
                        punkt 0.10 alapunkt b
                     
                     
                        VI lisa sissejuhatava osa
                     
                  
                        Tüüp
                     
                     
                        punkt 0.2
                     
                     
                        III lisa I osa punkt 0.2
                     
                  
                        Variant
                     
                     
                        punkt 0.2
                     
                     
                        III lisa I või II osa või VIII lisa punkt 3
                     
                  
                        Versioon
                     
                     
                        punkt 0.2
                     
                     
                        III lisa I või II osa või VIII lisa punkt 3
                     
                  
                        Mark
                     
                     
                        punkt 0.1
                     
                     
                        III lisa I osa punkt 0.1
                     
                  
                        Tüübikinnituse saanud sõiduki kategooria
                     
                     
                        punkt 0.4
                     
                     
                        III lisa I osa punkt 0.4
                     
                  
                        Töökorras sõiduki mass (komplektsed ja komplekteeritud sõidukid) (kg)
                     
                     
                        punkt 13
                     
                     
                        III lisa I osa punkt 2.6 või, alates 10. jaanuarist 2014, III lisa I osa punkti 2.6 alapunkt b (vahemiku puhul võetakse arvesse vähim väärtus)
                     
                  
                        Töökorras sõiduki mass (baassõiduk) (kg)
                     
                     
                        punkt 14
                     
                     
                        I lisa punkt 2.17.1
                     
                  
                        Suurim tehniliselt lubatud täismass (mitmeastmelise tüübikinnitusega baassõidukite puhul) (kg)
                     
                     
                        punkt 16.1
                     
                     
                        III lisa I osa punkt 2.8
                     
                  
                        Teljevahe (mm)
                     
                     
                        punkt 4
                     
                     
                        III lisa I osa punkt 2.1 (1)
                        
                     
                  
                        Telje rööbe (mm)
                     
                     
                        punkt 30
                     
                     
                        III lisa I osa punktid 2.3.1 ja 2.3.2 (2)
                        
                     
                  
                        CO2 eriheide (g/km) (3)
                        
                     
                     
                        punkt 49.1
                     
                     
                        VIII lisa punkt 3
                     
                  
                        Kütuse liik
                     
                     
                        punkt 26
                     
                     
                        III lisa I osa punkt 3.2.2.1
                     
                  
                        Kütuse tüüp
                     
                     
                        punkt 26.1
                     
                     
                        III lisa I osa punkt 3.2.2.4
                     
                  
                        Mootori töömaht (cm3)
                     
                     
                        punkt 25
                     
                     
                        III lisa I osa punkt 3.2.1.3
                     
                  
                        Elektrienergia kulu (Wh/km)
                     
                     
                        punkt 49.2
                     
                     
                        VIII lisa punkt 3
                     
                  
                        Uuenduslik tehnoloogia või uuenduslike tehnoloogiate rühm ning CO2-heite vähenemine, mis saavutatakse tänu kõnealusele tehnoloogiale
                     
                     
                        punkt 49.3
                     
                     
                        VIII lisa punkt 4
                     
                  
                        Sõiduki identifitseerimisnumber
                     
                     
                        punkt 0.10
                     
                     
                        III lisa I osa punkt 9.17
                     
                  
                        Lisatud massi vaikeväärtus
                     
                     
                         
                     
                     
                        I lisa punkt 2.17.2
                     
                  
      
      
         (1)  Kooskõlas käesoleva määruse artikli 4 lõikega 9.
      
         (2)  Kooskõlas käesoleva määruse artikli 4 lõigetega 8 ja 9.
      
         (3)  Kooskõlas käesoleva määruse artikli 4 lõikega 5.”